यूनिवर्सिटी की शुरुआत में विज्ञान और आध्यात्मिकता को एकीकृत करते हुए 1 वर्षीय फाउंडेशनल सर्टिफिकेट का पाठ्यक्रम होगा उसके बाद मास्टर्स और पीएचडी कोर्सेस उपलब्ध कराए जाएंगे। यूनिवर्सिटी की घोषणा के मौके पर डॉ. अमित गोस्वामी ने कहा कि क्वांटम फिजिक्स प्यार की फिजिक्स है। अमरीका में एक दशक पहले क्वांटम एक्टिविज्म विलेज का निर्माण कर चुके अमित ने कहा कि आखिरकार हमें भारत में एक स्थायी घर मिल गया है। जो कि एक सेंटर ऑफ क्वांटम एक्टिविज्म का वैश्विक मुख्यालय होगा। क्वांटम फाउंडेशन के सीईओ दिनेश कुकरेजा ने कहा कि शुरुआती चरण में हम 100 करोड़ रुपए के शुरुआती निवेश के साथ विश्वालयम की स्थापना करने जा रहे हैं। विश्वालयम 3 पिरामिड में बंटा होगा। जहां क्वांटम लिविंग, पिरामिड मेडिटेशन सेंटर, शैक्षणिक केंद्र, ऑर्गेनिक फॉर्म, सामुदायिक रसोई, क्वांटम उद्यमिता विकास केंद्र आदि जैसे कई अलग-अलग केंद्र होंगे।